**Emin Əzizov** (29 dekabr 1984, İmişli) — Azərbaycanı təmsil edən sərbəst güləşçi.

Karyerası
---------

Emin Əzizov 2006-cı ildə Rusiyada Avropa Çempionatını 12-ci, 2007-ci ildə Bolqarıstanda Avropa Çempionatını isə 5-ci pillələrdə başa vurdu.

2008-ci ildə Emin Əzizov Finlandiyanın Tampere şəhərində baş tutan Avropa Çempionatının bürünc medalına sahib oldu. Həmin ilin iyununda Qızıl Qran-Pri beynəlxalq turnirini gümüş medalla başa vuran Emin Əzizov avqustda olimpiadada mübarizə apardı.

Emin Əzizov Azərbaycanı 2008-ci ildə Çində baş tutan XXIX Yay Olimpiya Oyunlarında təmsil etdi. Olimpiadanın təsnifat mərhələsində Emin Əzizov İsveçrə nümayəndəsi Gregori Sarrasin ilə üz-üzə gəldi. Həmin görüşün birinci hissəsində rəqibinə 1:0 hesabı ilə qalib gələn Emin Əzizov növbəti hissədə rəqibi üzərində 2:0 hesabı ilə qələbə qazandı və olimpiadanın 1/8 final mərhələsinə adladı. Bu mərhələdə onun rəqibi Qazaxıstan nümayəndəsi Leonid Spiridonov oldu. Həmin görüşdə Emin Əzizov rəqibinə 0:2 (0:2, 0:2) hesabı ilə məğlub oldu. Rəqibi final görüşünə vəsiqə qazanmadığına görə Emin Əzizov təsəlliverici qrupda da mübarizə aparmadı və olimpiadanı 12-ci pillədə başa vurdu.

Bundan sonra o, nüfuzlu beynəlxalq turnirlərdə uğurlara imza ata bilmədi. Emin Əzizov 2009-cu ildə Qızıl Qran-Pri beynəlxalq turnirini 20-ci pillədə, 2010-cu ildə Qızıl Qran-Pri beynəlxalq turnirini gümüş medalla, 2011-ci ildə Qızıl Qran-Pri beynəlxalq turnirini isə 12-ci pillədə başa vurdu.

2012-ci ildə Emin Əzizov Kiyev Turnirini 10-cu, Avropa Çempionatını 8-ci pillələrdə, Qızıl Qran-Pri beynəlxalq turnirini isə gümüş medalla başa vurdu.

2013-cü ildə İranda Taxti Cup beynəlxalq turnirini 12-ci, Polşada Poland Open beynəlxalq turnirini 8-ci, Azərbaycanda Qızıl Qran-Pri beynəlxalq turnirini 8-ci pillələrdə başa vuran Emin Əzizov, 2014-cü ildə Yaşar Doğununun Turnirinin gümüş medalına sahib oldu, Əli Əliyev Turnirini isə 12-ci pillədə başa vurdu. İyulda Qızıl Qran-Pri beynəlxalq turnirinin gümüş medalına sahib olan Emin Əzizov, 30 yaşında idmanla vidalaşdı.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| 1 | 2006 | Avropa Çempionatı | Rusiya Rusiya | 12. |
| 2 | 2007 | Avropa Çempionatı | Bolqarıstan Bolqarıstan | 5. |
| 3 | 2008 | Avropa Çempionatı | Finlandiya Finlandiya | **3.** |
| 4 | Qızıl Qran-Pri | Azərbaycan Azərbaycan | **2.** |
| 5 | Olimpiya Oyunları | Çin Çin | 12. |
| 6 | 2009 | Qızıl Qran-Pri | Azərbaycan Azərbaycan | 20. |
| 7 | 2010 | Qızıl Qran-Pri | Azərbaycan Azərbaycan | **2.** |
| 8 | 2011 | Qızıl Qran-Pri | Azərbaycan Azərbaycan | 12. |
| 9 | 2012 | Kiyev Turniri | Ukrayna Ukrayna | 10. |
| 10 | Avropa Çempionatı | Serbiya Serbiya | 8. |
| 11 | Qızıl Qran-Pri | Azərbaycan Azərbaycan | **2.** |
| 12 | 2013 | Taxti Cup | İran İran | 12. |
| 13 | Poland Open | Polşa Polşa | 8. |
| 14 | Qızıl Qran-Pri | Azərbaycan Azərbaycan | 8. |
| 15 | 2014 | Yaşar Doğu Turniri | Türkiyə Türkiyə | **2.** |
| 16 | Ə. Əliyev Turniri | Rusiya Rusiya | 16. |
| 17 | Qızıl Qran-Pri | Azərbaycan Azərbaycan | **2.** |

İstinadlar
----------

1. ↑  *Olympedia.org.* "Emin ƏZİZOV". www.olympedia.org (ingilis). 2022-08-30. 2022-06-10 tarixində arxivləşdirilib. İstifadə tarixi: 30.08.2022.
2. 1 2 3 4 5 6 7 8  *International Wrestling Database.* "**EMIN AZIZOV**". www.iat.uni-leipzig.de (ingilis). 2022-08-04. 2022-02-15 tarixində arxivləşdirilib. İstifadə tarixi: 02.08.2022.
3. 1 2 3 4 5 6  *Olympedia.org.* "2008 Summer Olympics / Wrestling / Welterweight / Freestyle (66 Kilograms) / Men". www.olympedia.org (ingilis). 2022-08-30. 2022-05-11 tarixində arxivləşdirilib. İstifadə tarixi: 30.08.2022.

|  |  |
| --- | --- |
|  Bu şablona bax   Tematik saytlar | Olympedia · Объединённый мир борьбы |
| Lüğətlər və ensiklopediyalar | Prabook |